b'\n_START_ARTICLE_\nSipit-sipitan (leeg ng bahay-bata)\n_START_PARAGRAPH_\nAng sipit-sipitan (Ingles: cervix, neck of the uterus, cervix uteri; sa wikang Latin, nangangahulugang "leeg" ang salitang cervix) ay ang panlabas na dulo ng bahay-bata na kahugis ng o may pagkakatulad sa leeg ng tao, kaya\'t tinatawag ding leeg ng bahay-bata. Ito ang mas pang-ibaba at makipot na bahagi ng bahay-bata kung saan pumipisan ito sa pang-itaas na dulo ng kiki. Silindriko o koniko ang hugis nito at nakaumbok sa pang-itaas na pangharap (anteryor) na dingding ng puke. Tinatayang kalahati ng kahabaan nito ang makikita sa paggamit ng naaangkop na kagamitang medikal; nahihimlay ang natitira sa itaas ng puke na hindi maaabot ng pananaw.'